section_heading: Snimanje
paragraph_text: U vrijeme snimanja albuma Never Say Die! članovi Black Sabbatha zloupotrebljavali su drogu i alkohol u velikoj količini. Prije snimanja pjevač Osbourne nakratko je napustio sastav i privremeno ga je zamijenio Dave Walker, bivši član Savoy Browna i Fleetwood Maca. Godine 1992. gitarist Tony Iommi u intervjuu s Guitar Worldom izjavio je: "Nikad nismo htjeli da ode, vjerojatno se želio vratiti – ali nismo si govorili kako se osjećamo. Zato smo morali dovesti novog pjevača i napisati potpuno nove pjesme." Grupa je napisala šačicu pjesama s Walkerom, a ta je kratkotrajna postava uživo izvela i ranu inačicu pjesme koja je naknadno postala "Junior's Eyes" u BBC-jevoj emisiji Look Hear. Iommi je u intervjuu s Guitar Worldom iz 1992 dodao: